  Майя Бывальцева Выль ар азьын Удмуртиын лысо писпуосты утёнъя «Ель» ужрад кутскиз. 16-тӥ шуркынмонысен 31-тӥ толсурозь элькунысь инкуазь узырлыкъёсъя но инкуазез утёнъя министерствоысь ӧнерчиос но эрикрадэз утись ёзэсъёс нюлэсъёсы поталозы. Со сярысь улосвыл тӧролэн но кивалтэтлэн пресс-службазы ивортӥз. Озьы ик Выль ар кызъёсты нуллӥсь транспортэз эскерозы, писпуосты вузан интыосын рейдъёс ортчытъялозы. Писпуосты катэз тӥяса корам понна административной но уголовной кылкутон чакламын. Нимаз адямиос понна административной штрафлэн быдӟалаез 4 сюрсысен 5 сюрс манетозь. Нимаз ужбергатӥсьёс понна – 40 сюрсысен 50 сюрс манетозь, юридик огазеяськонъёс понна – 300 сюрсысен 500 сюрс манетозь. Со сяна, писпуосты катэз тӥяса корам понна нюлэс фондлы изъян ваён лыдъяське. Изъянлэн быдӟалаез 5 сюрс манетлэсь тросгес луиз ке, янгыш муртэ уголовной кылкутон улэ кыскозы Денис Удалов, Удмуртиысь инкуазь узырлыкъёсъя но инкуазез утёнъя министр Нюлэс катрадылкез тӥям сярысь министерстволэн 56-93-60 меӵак номераз жингыртыны луэ. Ватсалом, корам писпуос интые выльёссэ мерттонэз «Экология» йӧскалык ӵектосъя 2024-тӥ арозь 100 процентозь вуттыны кулэ. 2020-тӥ арын «Утём нюлэсэз» («Сохраним лес») ужрад улсын Удмуртиын ӝыны миллион кызъёсты но пужымъёсты мерттӥзы.  Тодэ вайытом, Ижкарысь Шор площадьын валтӥсь кар Выль ар кызэз толсур шорын пуктозы.  Тегъёс: Мерлык Ижкар Удмуртия нюлэс нюлэсвозёсъяминистерство эрикрад Выльар писпуос  